Струма е най-голямата река в западна България. Тя свързва страната ни със съседна Гърция. Гръцкото име на реката е Стримонас. Струма се нарежда на пето място по дължина на реките в България.
Тази река е единствената естествена природна комуникация, свързващ София и Солун.
Струма води началото си от столичната планина Витоша. Тя извира в близост до четвъртия по височина връх в страната – Черни връх. Мястото, от където тя започва, се намира на 2180 м надморска височина.
Реката тече в посока юг. Крайната й дестинация е Бяло море. От Витоша до гръцката граница разстоянието, което река Струма изминава, е около 290 километра. По-дълги от Струма са само реките Осъм, Марица, Тунджа и Искър. Преди Гърция реката протича през небезизвестното гранично село Кулата. В гръцка територия реката преминава само през област Серес.
Струма се влива в беломорския Струмски залив (наричан още Орфански или Рендински). Този залив дава и името на живописната река.
Общата дължина на Струма е 415 километра. Водосборната площ на Струма са внушителните 10 800 квадратни метра.
На територията на България реката тече предимно по височинни местности. Средната надморска височина на Струма е 900 метра. Надморските височини по поречието й варират от 2915 м на най-високия пирински връх Вихрен до по-малко от 90 м на низината, при граничния пункт Кулата. Най-голям е наклонът на реката в района на Перник (65 ‰), а най-малък при Петричко-Санданската котловина (1, 5‰), където ходът на реката е най-полегат.
Много красиви планински хълмове ограждат коритото на Струма. Не са малко и котловините, миещи се от нейните води.
По поречието на Струма има 56 езера. Сред най-големите водни басейни на реката са язовир Студена, Пчелина и Дяково.
На българска територия Струма преминава през градове и села от областите Перник, Кюстендил и Благоевград. Реката е основен водоизточник на населените места от тези области.
Пречиствателни станции има в Кюстендил, Дупница, Перник и София. По данни на хидролози Струма напоява около 50 000 хектара.
Най–големите притоци на Струма са реките Струмешница, Драговищица, Джерман, Пиринска Бистрица и Рилска река. Като най-чисти и пълноводни дори и през лятото се считат притоците, извиращи от най-високите части на Рила и Пирин.
Река Струма приема водите на около 42 притока.
Смята се, че като цяло чистите води на Струма са вследствие на ниското индустриално производство в районите, през които тя преминава.
На дъното на реката могат да бъдат открити мрамор и аспид. В някои участъци на Струма дори са открити концентрации на злато.
Най-дълбоката точка на реката е 3 метра.
Незамърсените води на Струма създават перфектни условия за спа и уелнес туризъм. По долината на реката вече има изградени няколко балнеосанаториума. Най-известните сред тях са тези в Кюстендил, Невестино, Сапарева баня, Рударци и София.
Около нея извират и няколко термоминерални извора, чийто неизброими ползи привличат хиляди посетители.
Водите на буйната на места Струма са превърнати в страхотна атракция на почитателите на екстремните спортове, както и за любителите на природата. Реката позволява возене с лодки, каране на колела, рафтинг, посещение на водопади.
Приключенията започват в началото на Кресненското дефиле. Сезонът за екстремните спускания стартира обичайно от средата на месец март.
Бреговете на реката са предпочитано място за пикник, барбекю и палаткови лагери.
Около реката малко след Благоевград има стена за катерене, въжен парк с тролей, въжени мостове и ленти за ходене.
Бреговете на Струма се използват и като перфектна дестинация за запалените спортисти. Около бреговете на Струма можете да видите много хора, изпълняващи дневния си джогинг.
Разбира се, Струма е любимо място на много запалени рибари – професионалисти и аматьори.
Безспорно реката и заобикалящите я планински възвишения или ниски котловини я правят една от най-живописните природни забележителности на България, уникално място за почивка, излет или забавления.
Най лошото място!
Откриват риболова на река Струма
Рокаджии от цялата страна ще куфеят на фестивал край река Струма